
Comisia pentru buget, finanţe şi bănci

Bucureşti,     23.06.2004

Nr. 22/385

Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind denominarea monedei naţionale, cu care comisia noastră a fost sesizate în fond cu adresa Biroului Permanent nr. PL.X.-381 din 15 iunie 2004.

PREŞEDINTE,

Ovidiu Muşetescu 

Parlamentul  României

Comisia pentru buget, finanţe şi bănci

   

Bucureşti,     23.06.2004

Nr. 385

RAPORT 

asupra proiectului de Lege privind 

denominarea monedei naţionale

Cu adresa nr. PL.X.-381 din  15 iunie 2004, Biroul Permanent, conform art.89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr. 23/2003, a sesizat pentru examinare şi avizare în fond, Comisia pentru buget, finanţe şi bănci cu proiectul de Lege privind denominarea monedei naţionale.

La întocmirea raportului s-a avut în vedere avizul Consiliului Economic şi Social şi avizul Consiliului Legislativ.

La lucrările comisiei au participat 25 deputaţi, din totalul de 27 membri ai comisiei.

La dezbaterea proiectului au participat ca invitaţi, în conformitate cu prevederile art. 51 şi 52 din Regulamentul Camerei Deputaţilor reprezentanţii Băncii Naţionale a României:

· domnul Mugur Isărescu      – Guvernator;

· domnul Ionescu Alexandru – Director;

· domnul Niţu Ion                  – Director,

care au susţinut forma rezultată din prezentul raport.

Acest proiect de Lege a fost adoptat de Senat în şedinţa din 14 iunie 2004.

Potrivit art. 75 din Constituţia României, republicată şi art. 86 din  Regulamentul Camerei Deputaţilor, proiectul de Lege este de competenţa decizională a Camerei Deputaţilor.

Proiectul de Lege are ca obiect de reglementare denominarea monedei naţionale.

Procesul denominării monedei naţionale este atât un demers monetar, cât şi unul politic, social şi mediatic, cu implicaţii în procesul dezinflaţionist, în plan economico-financiar şi social – politic şi, nu în ultimul rând, în procesul de integrare a României în Uniunea Europeană şi Uniunea Economică şi monetară.

Prin acest proiect de Lege se propune denominarea monedei naţionale       la raportul de 1: 10.000.

Actul normativ prevede circulaţia în paralel, timp de 18 luni, a monedelor noi şi vechi, în scopul de a facilita conversia, de a reduce costurile financiare şi de a evita perceperea de către public că denominarea îşi propune confiscarea actualelor monede.

Moneda veche va înceta să fie mijloc legal de plată la data de 1 ianuarie 2007, dar va putea fi preschimbată pe o perioadă de timp de încă 3 ani, în raportul stabilit de 1:10.000.

In urma examinării proiectului de Lege privind denominarea monedei naţionale, în şedinţa din 23 iunie 2004, comisia a hotărât, cu majoritate de voturi, elaborarea unui raport cu amendamentele din anexă.

Prin obiectul său de reglementare, proiectul de Lege face parte din categoria legilor  ordinare.

PREŞEDINTE,

Ovidiu Muşetescu


SECRETAR,

Dr. Daniel Ionescu

          Expert parlamentar:

          Măţan Ofelia

ANEXA 1

AMEDAMENTE ADMISE

Nr.

crt.
Text iniţial
Text propus de Comisie

(autorul amendamentului)
Motivare
Camera decizională

1.
Art. 4

“(1) Preţurile şi tarifele bunurilor şi serviciilor vor fi afişate atât în monedă veche, cât şi în monedă nouă, începând cu data de 1 iulie 2005 şi până la data de 31 decembrie 2006.
(2) Sumele prevăzute în contractele furnizorilor de utilităţi, aflate în derulare la data intrării în vigoare a prezentei legi, vor fi notificate părţilor atât în monedă veche, cât şi în monedă nouă.

(3) Furnizorii de utilităţi vor menţiona pe facturile privind plata utilităţilor valoarea atât în monedă veche, cât şi în monedă nouă.”


Articolul 4 se reformulează şi va avea următorul cuprins:

“(1) Preţurile şi tarifele bunurilor şi serviciilor vor fi afişate atât în monedă veche, cât şi în monedă nouă, începând cu data de 1 martie 2005 şi până la data de 30 iunie 2006.
(2) Sumele prevăzute în contractele furnizorilor de utilităţi, aflate în derulare la data de 1 martie 2005, precum şi facturile privind plata utilităţilor vor fi notificate părţilor atât în monedă veche, cât şi în monedă nouă.”

Autori:

Deputat Ovidiu Muşetescu – PSD

Deputat Florin Georgescu – PSD
Perioada de timp propusă pentru afişarea preţurilor este suficientă pentru realizarea scopului propus.
Camera Deputaţilor 

2.
Art. 7 alin. (3)

“(3) Constatarea contravenţiilor şi aplicarea sancţiunilor se fac de către organele de control din cadrul Ministerului Finanţelor Publice şi unităţile subordonate, precum şi cele din cadrul Autorităţii Naţionale de Control şi Autorităţii Naţionale pentru Protecţia Consumatorilor.”
Alineatul (3) al art. 7 va avea următorul cuprins:

“(3) Constatarea contravenţiilor şi aplicarea sancţiunilor se fac de către organele de control din cadrul Ministerului Finanţelor Publice şi unităţilor subordonate, Autorităţii Naţionale de Control, Autorităţii Naţionale pentru Protecţia Consumatorilor, precum şi de către personalul împuternicit al primăriilor.”

Autori:

Deputat Ovidiu Muşetescu – PSD

Deputat Florin Georgescu – PSD
Crearea unui cadru legislativ care să asigure controlul tuturor agenţilor economici, inclusiv ai celor din localităţile rurale.
Camera Deputaţilor 

